**Gero** (jap. 下呂市, *Gero-shi*) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin keskiosassa Hidajoen varrella. Länsiosissa virtaa Mazejoki, jonka yläjuoksulla on Iwayan padon muodostama suuri tekojärvi. Noin 90 prosenttia kaupungin alueesta on metsäistä vuoristoa, ja asutus on keskittynyt jokien varsille. Koillisessa kaupungin alue kohoaa Ontakevuorelle ja rajautuu Naganon prefektuuriin. Gerossa on 31 698 asukasta (toukokuussa 2020) ja sen pinta-ala on 851,21 neliökilometriä.

Geron kaupunki perustettiin vuonna 2004 liittämällä yhteen Geron maaseutukaupunki ja neljä muuta kuntaa: Hagiwaran, Kanayaman ja Osakan maaseutukaupungit sekä Mazen kyläkunta. Alue tunnetaan lukuisista kuumista lähteistään (*onsen*). Gero alkoi kehittyä kylpyläkaupunkina sen jälkeen, kun sinne avattiin rautatieyhteys vuonna 1934. Gero-onsenin lisäksi kaupungissa toimivat esimerkiksi Osakan seudun kolme kuumaa lähdettä, Nigorigo-onsen, Shitajima-onsen ja Yuya-onsen. Kylpylöiden lisäksi merkittäviä elinkeinoja ovat metsätalous, puutuoteteollisuus, nautakarjan kasvatus ja vihannesten viljely.

Geron rakennettuun kulttuuriperintöön kuuluvat muun muassa Kuzu Hachiman-gūn šintolainen pyhäkkö ja entinen Ōdo-suvun asuintalo. Ne on valittu Japanin tärkeäksi kulttuuriomaisuudeksi. Moriminashi Hachiman-jinjan pyhäkkö tunnetaan sitä vastoin festivaalistaan (*Gero no ta no kamimatsuri*). Hidajoen varrella on kauniita luonnonalueita, kuten Nakayama shichirin laakso. Osa kaupungin alueesta kuuluu Hidan–Kisogawan puolikansallispuistoon. Geroa palvelee JR Tōkain Takayama-päälinja.

Kuvia
-----

* Gero-onsenin rakennuksiaGero-onsenin rakennuksia
* Moriminashi Hachiman-jinjaMoriminashi Hachiman-jinja
* Futamin vesiputous Yokotanin laaksossaFutamin vesiputous Yokotanin laaksossa
* Ulkokylpy Nigorigo-onsenissaUlkokylpy Nigorigo-onsenissa
* Geron rautatieasemaGeron rautatieasema

Lähteet
-------

1. 1 2 3  下呂市の概況 Gero City.  Arkistoitu 13.8.2020. Viitattu 17.05.2020.
2. 1 2  下呂市の人口と世帯数 Gero City.  Arkistoitu 4.8.2020. Viitattu 17.05.2020.
3. 1 2  市章と市の花・木 Gero City.  Arkistoitu 17.1.2021. Viitattu 17.05.2020.
4. 1 2 3  ブリタニカ国際大百科事典 小項目事典: 下呂市 Kotobank. Viitattu 17.05.2020.
5. 1 2 3  日本大百科全書: 下呂（市） Kotobank. Viitattu 17.05.2020.

Aiheesta muualla
----------------

* Kuvia tai muita tiedostoja aiheesta **Gero** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Gifun prefektuuri |
| --- |
|  |
| Kaupungit | 
* Ena
* Gero
* Gifu (pääkaupunki)
* Gujō
* Hashima
* Hida
* Kaizu
* Kakamigahara
* Kani
* Mino
* Mino-Kamo
* Mizuho
* Mizunami
* Motosu
* Nakatsugawa
* Ōgaki
* Seki
* Tajimi
* Takayama
* Toki
* Yamagata

 |  |
|  |
| Kunnatpiirikunnittain | **Anpachin piirikunta** (Anpachi · Gōdo · Wanouchi) · **Fuwan piirikunta** (Sekigahara · Tarui) · **Hashiman piirikunta** (Ginan · Kasamatsu) · **Ibin piirikunta** (Ibigawa · Ikeda · Ōno) · **Kamon piirikunta** (Hichisō · Higashi-Shirakawa · Kawabe · Sakahogi · Shirakawa · Tomika · Yaotsu) · **Kanin piirikunta** (Mitake) · **Motosun piirikunta** (Kitagata) · **Ōnon piirikunta** (Shirakawa) · **Yōrōn piirikunta** (Yōrō) |

 |